b"\n_START_ARTICLE_\nConcert de Brandenburg n\xc3\xbam. 6\n_START_SECTION_\nInstruments\n_START_PARAGRAPH_\nMolt s'ha especulat sobre aquest concert, segurament el menys conegut dels sis i el que menys s'hi assembla. La seva principal caracter\xc3\xadstica \xc3\xa9s el seu estil arcaic i la utilitzaci\xc3\xb3 d'instruments pr\xc3\xa0cticament en des\xc3\xbas en temps de Bach, com la viola da gamba. Tot aix\xc3\xb2 fa pensar que malgrat ser incl\xc3\xb2s entre els Concerts de Brandenburg, en realitat era una obra que Bach ja tenia escrita des de molt temps abans._NEWLINE_Aparenta ser una esp\xc3\xa8cie de comiat de Bach als estils, instruments i formes que havia utilitzat en la seva joventut i que ara es veia obligat a abandonar, ja que l'evoluci\xc3\xb3 de la m\xc3\xbasica l'impulsava a cercar nous horitzons. Efectivament, la sonoritat de les violes confereix a aquesta obra un fort aire de trista nost\xc3\xa0lgia._NEWLINE_El mateix Bach en detalla la formaci\xc3\xb3 instrumental: \xc3\x80 2 Viole, 2 Viole da Gamba, Violoncello, Violone e Cembalo.\n_START_SECTION_\nFonts\n_START_PARAGRAPH_\nAquest article ha estat extret de CataBach.com, la web en catal\xc3\xa0 sobre Bach."